cyanic-selkie/wikianc huggingface dataset:
Shizuka Yamamoto
Hun representerte Japan under Sommer-OL 2004 i Athen, der hun ble utslått i første runde i mixed double.
Lindemann
Live In Moscow (2018–2021)
Den 16. august 2019 kunngjorde Peter Tägtgren at det nye albumet var ferdig, mikset og produsert. Den 10. september 2019 ble en teaser for den nye singelen «Steh auf» lagt ut på sosiale medier, der det ble opplyst at musikkvideoen ville bli lansert den 13. september 2019. Den svenske skuespilleren Peter Stormare medvirket i musikkvideoen. Albumet F & M ble utgitt 22. november 2019; på denne utgivelsen ble alle tekster fremført av Till Lindemann på tysk. Den 4. november 2019 la Lindemann ut informasjon på sosiale medier om at duoen skulle turnere i åtte europeiske land i 2020, og senere ble det opplyst at turneen ville ha 18-årsaldersgrense. Bandet turnerte i februar og mars 2020, men turneen ble innstilt på grunn av koronapandemien.
Flickor i hamn
Handling
Henrik møter ved en tilfeldighet Lisbeth igjen på restaurant. De oppklarer misforståelsen fra Liseberg-kvelden. Hun hadde ikke hatt noen baktanker, da hun bad ham om å følge med henne opp. Henrik og Lisbeth treffes av og til. Astrid merker det og blir sjalu. Uten at Henrik vet om det skaffer hun ham, gjennom sine kontakter i rederkretser, en jobb som styrmann på en dampbåt i skjærgården. Egentlig ville Henrik ta hyre på et langfartsskip. Astrid er klar over det, men ønsker ikke å være ensom i lange tider, slik som hennes mor måtte være. Henrik lar henne til slutt få sin vilje, men er skuffet. Lisbeth blir tilfeldigvis ansatt som servitrise på Henriks båt. Han blir mer og mer tiltrukket av henne. I motsetning til den tause og innesluttede Astrid er Lisbeth munter, åpen og ukomplisert. Hun gir seg hen til ham en kveld etter arbeidet. Lisbeth sier at hun alltid har elsket ham, og han innser at han egentlig alltid har elsket henne. Henrik vil ikke spille dobbeltspill og innrømmer for Astrid at han har bedratt henne. Han slår opp forlovelsen. Når Astrid forstår at hun er iferd på å miste ham, kaster hun seg i hans armer, men Henrik trekker seg unna.
Ruinen
Det kan innvendes at selv om en kristen tanke kan finne et ekko i diktet er denne moralismen ikke uttrykt i diktet i de fragmenter som er blitt bevart. Selv om fortiden beskrives som «stolte og vin-glade» krigere som «frydet seg over skattene, over sølv og edle steiner, rikdom og velstand» er ikke det nødvendigvis en hentydning fra skaldens side til de syv dødssynder. Skalden gjør derimot flere referanser til «Wyrd» (norrønt Urd), et element i fellesgermansk førkristen og hedensk mytologi.
Flickor i hamn
Handling
Axel har fått jobb som tredjestyrmann på S/S «Rangoon». Henrik opplever til sin store forbauselse at Axel misunner ham hans stilling på dampbåten. Hvis Axel fikk en stilling som den Henrik har, kunne han gifte seg med Alice og være i nærheten av henne. De blir enige om å bytte jobber. Når S/S «Rangoon», med Henrik som tredjestyrmann, legger ut fra havna på vei mot India, står Lisbeth på kaia og vinker farvel til ham.
Ruinen
Det er mulig at diktet har en moderne gjenklang i den engelske musikeren Cat Stevens' sang «Ruins» fra albumet Catch Bull At Four (1972). Selv om det ikke kjennes til en uttalelse fra musikeren som bekrefter at han har lest det angelsaksiske diktet er innholdet av sang og dikt innledningsvis påfallende likt: It's so quiet in the ruins walking though the old town / Stones crumbling under my feet I see smoke for miles around.
Lindemann
«Ich hasse Kinder» (2022)
I begynnelsen av 2022 startet Lindemann en konsertturné med navnet «Ich hasse Kinder», oppkalt etter bandets første singel uten Tägtgren, som nylig var lansert. Turneen ville være lik den med Tägtgren, med unntak av sangen «Ich Hasse Kinder». Konsertene ble spilt med en ny besetning, bestående av Jes Paige (gitar), Emily Ruvidich (gitar), Acey Slade (bass) og Joe Letz (trommer). Kommende turnédatoer ble kunngjort, men kun de to første konsertene ble spilt. Resten av turneen, inkludert bandets konsert på den tyske metalfestivalen Wacken Open Air i 2022, ble utsatt på grunn av koronapandemien. Konsertene som var planlagt i Russland ble avlyst. Senere i 2022 opplyste de at de ville gjenoppta turneen i november 2022, men ikke gjennomføre de planlagte konsertene i Russland.
Utmerkelser
Metal Hammer Awards (Tyskland)
Håkon A. Hustad
Håkon Antonsen Hustad (født 20. oktober 1898, død 2. mai 1986) var ordfører i Sandvollan kommune 1958–1959. Han representerte Arbeiderpartiet.
Han var med på å stifte Sandvollan Arbeiderparti i 1915, og var også aktiv i Inntrøndelag Veiarbeiderforening og Norsk Arbeidsmandsforbund.
Han var sønn av Anton Skjelvåg og Anna Jørginusdatter Hustad, og giftet seg i 1922 med Elisabeth Moberg, også hun fra Sandvollan. I yngre år drev han med variert gårdsarbeid, fiske og skogsarbeid, senere arbeidet han 41 år som veiarbeider i Statens vegvesen, etter hvert som arbeidsformann. Han ble blant annet utskrevet til å arbeide på Blodveien under krigen.
Autechre
Autechre er en engelsk duo bestående av Rob Brown og Sean Booth som lager elektronisk musikk. De startet å produsere musikk sammen i 1987, den første utgivelsen kom i 1991. Gruppens stil karakteriseres ofte som IDM, til tross for at Sean mener at sjangernavnet er "tullete".
Musikken er ofte rytmisk, men har innslag av mange elektroniske lyder og komplekse «beats».
MS «Sunnhordland» (1943)
MS «Sunnhordland» er et passasjerskip som gikk i rutefart hos Hardanger Sunnhordlandske Dampskipsselskap (HSD) fra 1949 til 1973. «Sunnhordland» er nå et veteranskip, basert på Stord i Sunnhordland.
Bakgrunn
I 1928 opprettet Hardanger Sunnhordlandske Dampskipsselskap undervirksomheten Sunnhordland Snøggruter. Dette var en rute som skulle gi indre og søndre Sunnhordland en hurtig og presis båtrute til og fra Bergen både for gods og passasjerer. Frem til 1947 gikk DS «Stord» i ruten. Etter krigen var det behov for større tonnasje. Det var mangel på stålleveranser etter krigen, så nybygg var ikke aktuelt.
Men i England lå det mange marinefartøy etter krigen som var for salg, blant annet 15 britiske ubåtjagere i «Kil»-klassen. Disse fartøyene var opprinnelig bygde for den amerikanske marinen, US Navy, ved Pullman Standard Car Mfg. Co i Chicago. Seks av disse ubåtjagerne ble kjøpt inn til Norge med tanke på ombygging til passasjerbåter. I tillegg ble det kjøpt inn en ubåtjager som ble ombygget til lastebåt.
Innkjøp og ombygging
Den 4. september 1947 kjøpte HSD MS «Kilchrenan» som ble sjøsatt i Chicago den 13. juni 1943 som «PCE 830». Prisen var 340,000 kroner. Det var mannskap fra HSD, under ledelse av styrmann Johan Fleten og 1. maskinist Wilhelm Wasmuth, som klargjorde og hentet båten i Sheerness utenfor London. Den 22. desember 1947 var båten framme i Bergen.
Arbeidet med ombyggingen til passasjerbåt ble utført av A/S Bergens Mekaniske Verksteder, avd. Laksevåg. Den omfattende ombyggingen startet på ettersommeren 1948 og allerede den 20. juni 1949 gikk MS «Sunnhordland» teknisk prøvetur. Originalmotorene, som var bygget av General Motors og hadde tilsammen 1800 hestekrefter, ga «Sunnhordland» en fart på 16 knop. Den 22. og 23. juni var det presentasjonstur til Hardanger med kaptein Martin Olsen på brua.
MS «Sunnhordland» ble snart en populær båt i Sunnhordland Snøggruter. Med 996 bruttotonn og sertifikat på 681 passasjerer var det på den tiden landets største lokalrutebåt. I 1952 var MS «Sunnhordland» ute for et uhell som lett kunne bli alvorlig. På tur fra Ølen til Etne 22. desember 1960 gikk båten rett i fjellveggen ved Kampareholmen lykt ved innseilingen til Etnefjorden. Det ble en del personskader og «Sunnhordland» fikk en del skader i baugen. Men det oppstod ikke lekkasjer, og båten fortsatte i ruten til Bergen.
Vaniljesaus (album)
Vaniljesaus er et musikkalbum utgitt av Geitungen i 2001. Dette er gruppas første plate.
MS «Sunnhordland» (1943)
Innkjøp og ombygging
Sunnhordland Snøggruter var i etterkrigstiden en viktig forbindelse mellom Sunnhordland og Bergen. Ruten var mer eller mindre uendret i perioden, og hadde følgende rutetider:
Fartøyet tas ut av rutetrafikk
I juni 1973 ble MS «Sunnhordland» tatt ut av rutetrafikken, tiden hadde løpt fra båten. Hurtigbåten, bedre veier og ferger hadde overtatt og «Sunnhordland» gikk i opplag. I 1974 ble den solgt til Finland og fikk navnet MS «Kristina Brahe» og ble satt inn i cruisetrafikk. Ved senere eierskifte fikk båten navnet MS «Brahe». Under oppholdet i Finland ble båten noe ombygd, blant annet fikk den nye lugarer på bildekket og en restaurantseksjon akter. Også motorene ble skiftet ut og to av merket Caterpillar kom om bord.
I 2016 kjøpt norske interesser på Stord båten tilbake til Norge. Den 3. november 2016 kom båten tilbake til Stord under norsk flagg og med sitt gamle navn. Nye eiere i Norge er HSD Sunnhordland AS. I 2020 ble MS «Sunnhordland» brukt som transportskip under produksjonen av i 71° nord og 71° nord kjendis.
«Sunnhordland» var en av seks båter i denne klassen som ble ombygd til passasjerbåter for norske rederier etter krigen. De fem andre var HMS «Kilbirnie» (MS «Haugesund» 1943–1997), HMS Kilbride (MS «Jylland» 1943–1986), HMS «Kilchattan» (MS «Stavanger» 1943–1983), HMS «Kildwick» (MS Sunnfjord 1943–1983) og HMS «Kilham» (MS «Sognefjord» 1943 -). I tillegg ble HMS Kilkenzie kjøpt inn av Giertsen & Co. i Bergen og ombygget til lastebåten MS «Nadodd». Allerede i 1952 ble båten solgt til utlandet. (1943–1978).
Av de seks er MS «Sognefjord» og MS «Sunnhordland» fortsatt i drift.
Noam Chomsky
Avram Noam Chomsky (født 7. desember 1928) er en amerikansk sakprosaforfatter, filosof og politisk aktivist. Han er professor i lingvistikk og har vært virksom ved Massachusetts Institute of Technology (MIT) siden 1955, og ved Universitetet i Arizona siden 2017.
Chomsky er verdens mest siterte forsker og har skrevet utstrakt om tema innen lingvistikk, filosofi og politikk.
I 1968 skrev han boken The Sound Pattern of English sammen med Morris Halle. Boken la grunnlaget for mye av den moderne lingvistikken med teorien om generativisme, og Chomsky har etter det vært regnet som en av verdens fremste lingvister.
Chomsky har vært en av de mest fremtredende samfunnskritikere i amerikansk politikk helt siden Vietnamkrigen. Han er svært kritisk til den såkalte nyliberalismen, samt USAs intervensjoner og krigføring. Han mener blant annet at Irakkrigen er feilslått.
Omkring 1990 uttalte han at ingen amerikansk president etter andre verdenskrig ville ha kommet gjennom Nürnbergprosessene med æren i behold.
I spørsmål om ytringsfrihet har Chomsky gitt uttrykk for at holocaustfornektere som Robert Faurisson har en selvsagt rett til å uttrykke sine meninger.
Chomsky er tilhenger av frihetlig sosialisme, en desentralisert økonomi der produksjonsmidlene styres demokratisk av arbeiderne og lokalsamfunnene.
Dero Goi
Dero Goi (født 16. april 1970 i Wolfsburg i Tyskland) er en tysk musiker, poet, forfatter og er mest kjent som co-grunnlegger, trommeslager og sanger i bandet Oomph!.
Tusten skiheiser
Tusten skiheiser er et alpinanlegg på fjellet Tussen i utkanten av Molde. Anlegget har tre T-krokheiser, i tillegg til én tallerkenheis, og femten nedfarter i forskjellige vanskelighetsgrader, hvorav én svart, tre rød, sju blå og tre grønne. Fire nedfarter på tilsammen 3000 meter er flombelyst, hvorav 2000 meter kan dekkes med kunstig snø.
Tusten var arena for utforkonkurransen i norgesmesterskapet i alpine grener i 1981.
Bataillon de marins-pompiers de Marseille
Bataillon de marins-pompiers de Marseille (BMPM) er brannvesenet i den franske byen Marseille, organisert som en bataljon i Marine nationale. Det har militær status i likhet med brannvesenet i hovedstaden, Brigade de sapeurs-pompiers de Paris.
BMPM har et mannskap på 2,400 og 700 kjøretøyer. Sjefen er en flaggoffiser som rapporterer til forsvarsministeren, innenriksministeren og Marseilles borgermester.
UFC 29
Bakgrunn
Dette var det siste UFC-arrangementet i Japan til dags dato, og etter dette arrangementet ble «UFC-J» nedlagt. Som navnet på arrangementet tilsier var det to tittelkamper, mellomvekt mellom Tito Ortiz og Yuki Kondo, og lettvekt mellom Pat Miletich og Kenichi Yamamoto.
UFC 29 var det syvende strake UFC arrangementet som ikke ble utgitt på DVD eller video, da eierne SEG var i ferd med å gå konkurs. UFC 29 skulle bli det siste arrangementet med SEG som eiere. I januar 2001 solgte SEG UFC til Zuffa LLC.
Jorge Perry
Jorge Perry Nova Villate (født 1908 i Boyacá, død 29. desember 1946) var en colombiansk friidrettsutøver, som deltok i de olympiske leker 1932 i Los Angeles. Perry deltok i maratonøvelsen under OL 1932 i Los Angeles, men fullførte ikke løpet.
Lenge før Colombia ble medlem av Den internasjonale olympiske komité og kunne delta i lekene, hadde Jorge Perry Nova Villate selv skrevet et brev og meldt seg på til maratonløpet. Denne påmeldingen ble akseptert, og godt mottatt: Han fikk ikke bare delta, han fikk sponset reisen til Los Angeles, inklusive fire måneder for å kunne forberede seg. Men treningen var nok mangelfull; han stilte til start, men brøt løpet før han hadde løpt ti kilometer. Likevel ble han tildelt en medalje, en spesiell fortjenestemedalje fra Den internasjonale olympiske komité. Selv om denne ikke regnes inn i de offisielle medaljestatistikkene, blir Perry i Colombia regnet som den første colombianske deltakeren, og også første medaljevinneren.
Ewald Roscher
Ewald Roscher (født 19. november 1927 i Gottesgab, Tsjekkoslovakia, død 21. januar 2002 i Karlsruhe, Tyskland) var en tysk skihopper og deretter i mange år vesttysk og sveitsisk landslagstrener. Til tross for at han var selvlært og ikke utdannet trener, ble han ofte omtalt som «skihopp-professoren fra Baden-Baden».
Roscher var født og oppvokst i det tyskspråklige Böhmen, og drev som ungdom med alpint. Etter 2. verdenskrig flyttet han til Baden-Baden i Vest-Tyskland, og satset deretter på skihopping. Han deltok i enkeltrenn i den tysk-østerrikske hoppuka i årene 1955-1959, med 15. plass i Innsbruck 6. januar 1955 som beste plassering. (Bare de som hadde deltatt i alle fire rennene ble på den tiden regnet med i sammendraget.) Han ble vesttysk mester i 1959.
Han la opp som skihopper etter 1958/59-sesongen, og ble hopptrener for det vesttyske kombinertlandslaget. Som trener hadde han suksess med Georg Thoma og Franz Keller, som ble olympiske mestere i 1960 og 1968. Roscher sluttet i 1968, men ble straks engasjert som hovedtrener for det sveitsiske hopplandslaget. I Sveits hadde han suksess med blant andre Walter Steiner, som satte verdensrekord og ble verdensmester i skiflyging i 1972 og 1977, og tok sølvmedalje i OL i 1972. Også Hans Schmid oppnådde gode resultater under Roschers ledelse.
I 1980 ble Ewald Roscher hovedtrener for det vesttyske hopplandslaget. De vesttyske hopperne hadde slitt i mange år, og lå langt bak sine østtyske konkurrenter, men under Roschers ledelse snudde det. Blant hopperne Roscher trente var Andreas Bauer, Thomas Klauser og en ung Dieter Thoma, nevø av Georg Thoma.
Han sluttet i 1988 og ble erstattet som landslagstrener av Rudi Tusch. I senere år var han ekspertkommentator på tysk TV.
MV «Princess Ashika»
MV Princess Ashika var en ferge som opererte i Tonga. Skipet, bygget i 1972, begynte å seile i Tonga den 7. juli 2009 og sank mindre enn en måned senere den 5. august. Antallet mennesker ombord på fergen da den sank, er ennå ikke bekreftet, men tidlige meldinger sa at det var 75 mennesker ombord, et tall som senere ble oppdatert til 79. «Rescue Coordination Centre New Zealand» (RCCNZ) uttalte at det var 86 ombord, der 53 overlevende hadde blitt reddet, og avisen The Times satte antallet passasjerer til over 100. Den 7. august sa myndighetene at det var 119 mennesker ombord, 2 var funnet omkommet og 64 savnet. Anslaget på passasjerer ble den 8. august hevet til 141, den 9. august til 148, og senere til 149.
Forliset
Fergen reiste fra hovedstaden på Tonga, Nuku'alofa, til Ha'afeva da det sendte ut et Mayday-signal like før klokken 2300 (lokal tid) den 5. august 2009, etterfulgt av en nødsignal. Nødsignalet kom fem minutter etter mayday. En overlevende fortalte om en «stor bølge» og «mye vann», og hevdet at ulykken hadde skjedd svært hurtig.
Et P-3 Orion fly fra Royal New Zealand Air Force lokaliserte et spor av vrakgods ca 86 km nordøst for Nukuʻalofa. Når mørket kom, sluttet letebåtene søket sitt, av frykt av å seile over overlevende i vannet.
Flere kvinner og barn var ombord i fergen da den sank. På grunn av muligheten av blindpassasjerer ombord, ble det etterhvert klart at det eksakte antallet ombord ville neppe bli eksakt klart. En 48 år gammel britisk statsborger omkom.. Det ble sagt at det skulle være omtrent ti europeere ombord i fergen.
En fjernstyrt undervannsfarkost operert fra HMNZS Manawanui viste bilder av vraket den 18. august 2009.
Huedepohliana
Huedepohliana er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske store (opptil 65 millimeter), avlange, mørke trebukker uten metallglans, dekkvingene brungule, ofte med svarte tegninger, eller svarte med brungule tverrbånd. Antennene er litt kraftige, kortere enn kroppen. Pronotum er kort og bredt, rundet, gjerne med gul ytterkant, undersiden av thorax er også gjerne gul. Dekkvingene er lange og jevnbrede. Beina er svarte og nokså spinkle.
Levevis
Larvene utvikler seg i ved av løvtrær.
Utbredelse
Slekten er utbredt på Sumatra, Borneo og Java.
Haneborg
Haneborg er et boligområde i Lørenskog kommune. Beliggenheten er lengst nordvest i kommunen, med grense mot Oslo i vest og mot et skogområde i nord med navn Haneborgåsen. Haneborg og Fjellhamar går veldig i ett med hverandre, og de to områdene i Lørenskog betraktes ofte som ett. Den største delen av Haneborg er en helling mot sørvest, med utsikt over store deler av Lørenskog og de nordlige deler av Oslo. Haneborg er en del av tettstedet Oslo.
Hanaborg holdeplass blir betjent av lokaltogene mellom Lillestrøm og Oslo, og sørger for en sentral beliggenhet til både Lillestrøm, Strømmen og Oslo.
Historie
På Haneborgåsen ligger 11 gravrøyser fra bronsealderen. Haneborg (Hunaborg) ligger strategisk til og ble nok etablert i folkevandringstiden som forsvarsverk for Raumarrikets yttergrense mot Viken (Oslo) og Vingulmark (Oslofjordområdet).
Øst-Timor under OL
Øst-Timor deltok første gang i olympiske leker under Sommer-OL 2004 i Athen. Under Sommer-OL 2000 i Sydney deltok utøvere fra Øst-Timor under olympisk flagg som Individuelle olympiske utøvere med landskoden IOA. Øst-Timor deltok første gang i vinterlekene under Vinter-OL 2014 i Sotsji. De har aldri vunnet noen medalje.
Bra kast
Bra kast er et musikkalbum utgitt av Geitungen i 2005.
Svetoslav Stoyanov
Svetoslav Stoyanov (født 10. juli 1976) er en fransk badmintonspiller.
Han representerte Frankrike under Sommer-OL 2004 i Athen, der han ble utslått i første runde i mixed double.
Saint George Island (Alaska)
Saint George Island, er den nest største øya i øygruppa Pribilof i Beringhavet. Øya er en del av statistikkområdet Aleutians West i den amerikanske delstaten Alaska, og den ligger 490 kilometer vest for fastlandet og 63 kilometer sørøst for naboøya Saint Paul.
Øya har 100 innbyggere (2013) som er konsentrert i byen St. George nordøst på øya. 92 prosent av befolkningen er urfolk, i all hovedsak aleuter og en liten andel inuitter. (2000) . Saint George var ubebodd da den ble oppdaget av russeren Gavriil Pribilof i juni 1786. Øya har navn etter Pribilofs skip, «Sveti Georgij».
Synkronsvømming under samveldelekene 2002
Synkronsvømming under de britiske samveldeleker 2002. Synkronsvømming var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var femte gangen som Synkronsvømming var med på programmet i Samveldelekene. I lekene i 2002 ble det konkurrert i to øvelser, solo og duet, kun for damer. Canada ble beste nasjon, de vant begge gullmedaljene.
Sorgterapi
Sorgterapi omfatter sosial støtte og profesjonell hjelp for å avhjelpe sorg.
Sørgende trenger støtte fra sine nærmeste. Sørgende uten familie eller venner kan søke hjelp fra helsevesenet. Manglende bearbeiding av sorg kan føre til traumer og i enkelte tilfelle manglende mestring av daglige gjøremål. Sorgterapi er hjelp til å uttrykke følelser og tanker om tap eller ulykke. Bearbeiding av følelser er nødvendig for nyorientering og omorganisering av fremtidsplaner, håp og drømmer.
Rhopalosomatidae
Rhopalosomatidae er en familie av vepser som tilhører gruppen broddvepser (Aculeata). Det er en artsfattig gruppe med 37 kjente, nålevende arter fordelt på fire slekter, i tillegg kjenner man to slekter fra fossiler. De er parasitoider, larvene snylter på sirisser (Gryllidae).
Utseende
Små til middelsstore (2–10 mm), slanke vepser med kraftige bein. De ligner på veivepser (Pompilidae), andre ligner på darwinvepser (Ichneumonidae) eller maur. Hodet er forholdsvis lite, høyere enn langt, med ovale eller nyreformede fasettøyne og forholdsvis lange palper. Hos slekten Olixon, som har reduserte vinger, har hodet skarpe bakhjørner. Antennene er lange og sylindriske, og består av 13 ledd. Forkroppen (thorax) er fint hårete på ryggsiden, blank på sidene. Hos Olixon er den påfallende smal, parallellsidig, hos andre grupper ser den mer vanlig ut. Beina er ganske lange, lårene spoleformede, leggene med temmelig lange sporer, føttene lange og slanke. Vingene kan være store, lange og smale eller redusert til køllelignenden stumper. Bakkroppen er slank med seks synlige ryggplater (tergitter), festet til forkroppen med en kort "stilk" (petiolus).
Levevis
Denne familien er parasitoider som snylter på nymfestadiet av sirisser (Gryllidae). Larvene er ektoparasitoider, det vil si at de sitter på utsiden av verten, men de omgir seg med en sekklignende utposning som ligner den som familien Dryinidae danner på sikader.
Jugoslavia under EM i friidrett 1966
Jugoslavia deltok med 13 utøvere i EM i friidrett 1966 som ble arrangert 30. august–4. september 1966 i Budapest. Jugoslavia tok en medalje i mesterskapet.
Liu Shipei
Liu Shipei (kinesisk: 刘师培, født 1884 i Yizheng i provinsen Jiangsu i Kina, død 1919 i Beijing) var en kinesisk historiker og medlem av den revolusjonære bevegelse Tongmenghui og revolusjonær forfatter.
Intelligent dance music
IDM er en engelsk forkortelse for en sjanger innen elektronisk musikk kalt Intelligent Dance Music. Stilen oppsto på tidlig 1990-tall og dro med seg mange elementer fra Musique concrète. Sjangeren skiller seg fra vanlig techno ved at den har tregere rytme, er mindre aggressiv, mer melodiøs, mer improvisatorisk og mer kunstnerisk. Stilen er også kjent som intelligent techno, listening techno, art techno, experimental techno, eller braindance.
Sykling under Panamerikanske leker 1971
Sykling under Panamerikanske leker 1971. Sykling var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august. Det var tre individuelle og en lagkonkurranse i banesykling og en individuell og en lagkonkurranse i landeveissykling. Colombia ble beste nasjon med to gullmedaljer.
Frederick Quine
Frederick «Fred» Quine (født 3. januar 1941 i Brisbane), australsk landhockeyspiller som deltok i de olympiske leker 1968 i Mexico by. Quine vant en olympisk sølvmedalje i landhockey under Sommer-OL 1968 i Mexico by. Han var med på det australsk laget som kom på andreplass i landhockeyturneringen bak Pakistan. Australia vant semifinalen med 2-1 mot India men tapte finalen mot Pakistan med 1-2. Quine spilte to kamper og scoret ett mål i turneringen.
Cannon Street
Cannon Street er ei gate i City of London. Gata går østover fra St Paul's Cathedral, forbi Mansion House undergrunnsstasjon og Cannon Street stasjon til Monument undergrunnsstasjon. Navnet er en forvanskning av Candelwrithe Street, og viser til lysestøperne som helt fra 1100-tallet holdt til i denne gata.
Etter at jernbanestasjonen med samme navn ble bygd i 1860-åra, utvikla Cannon Street seg til ei viktig forretningsgate i City, spesialisert på bomullsvarer og andre tekstiler.
I en nisje i veggen på nr. 111 ligger den kjente London Stone, etter tidligere å ha vært innmurt i kirka St Swithun's på samme sted.
Erosjonsbasis
Erosjonsbasis er et faguttrykk innen sedimentologi.
Jugoslavia under EM i friidrett 1969
Jugoslavia deltok med 18 utøvere under EM i friidrett 1969 som ble arrangert 16.–21. september 1969 i Athen. Jugoslavia tok en medalje under mesterskapet.
MT «Berge Fister» (1970)
MT «Berge Fister» var et tankskip bygget ved Rosenberg Mekaniske Verksted A/S som byggenummer 193. Levert til rederiet Sig. Bergesen d.y. & Co. i november 1970. Solgt til Kuwait i 1979. Hugget i Thailand i 1983
Erosjonsbasis
Når en elv ikke kan grave dypere, som er ved havnivå, har den nådd sin erosjonsbasis. De løsmassene som elva drar med seg avsettes, og dersom elveløpet får vandre fritt, blir det dannet et elvedelta.
Kilder
http://www.steinkjer-kommune.net/eggevandring/byahalla/index.php?art_id=691
Frankrike under Sommer-OL 1904
Frankrike under Sommer-OL 1904. Én mannlig sportsutøvere fra Frankrike deltok i friidrett under Sommer-OL 1904 i St. Louis. Albert Coray, den eneste franske utøveren, vant to sølvmedaljer. Han var med på det blandede laget som kom på andreplass på 4 miles lagløp. Han vant også sølv i maraton men var lenge av IOK registrert som amerikaner i maratonløpet. Dette ble endret i IOKs medaljedatabase i 2021, slik at Coray nå er ført opp som deltaker og medaljevinner for Frankrike.
Protan
Protan AS er et familieeid konsern etablert i 1939 med hovedkontor i Drammen. Selskapet har produksjon i Norge, Sverige, Tyrkia og Polen og eier takentreprenørbedrifter i Norge, Sverige og Danmark. Omsetning i 2016 var cirka 1,5 milliarder kroner. Selskapet har ca 900 ansatte og er representert i mer enn 30 land.
Historikk
I 1991 solgte Protan denne delen av virksomheten til Norsk Hydro.
Arne Foldvik
Arne Foldvik (født 6. april 1930 i Tromsø) er en norsk oseanograf.
Zhao Sheng
Zhao Sheng (tradisjonell kinesisk: 趙聲, forenklet kinesisk: 赵声, født 16. mars 1881 i Dantu i provinsen Jiangsu i Kina, død 18. mai 1911 i Hongkong var kinesisk marineoffiser, diplomat og pioner i den kinesiske revolusjonære bevegelse Tongmenghui.
Arne Foldvik
Foldvik har vært tilknytt Geofysisk institutt ved Universitetet i Bergen fra 1960 og har fra 1985 vært professor. Han har arbeidet med generell oseanografi og meteorologi, men har særlig konsentrert seg om polarforsking etter 1970. Han ledet flere ekspedisjoner til polarområder i samarbeid med forskere fra både inn- og utland. Dette har blant annet ført til ny og bedre kunnskap om dypvassdanning og havklima. Foldvik la grunnlaget for polaroseanografi som nytt fag ved Universitetet i Bergen, og var med på å bygge opp universitetsstudier på Svalbard (UNIS).
Arne Foldvik har òg hatt styreverv ved Geofysisk institutt ved UiB og ved Oceanografiska Institusjonen ved Göteborgs universitet. Fra 1992 er han medlem av Det Norske Videnskaps-Akademi. Han ble tildelt Framkomiteens Nansen-belønning og diplom i 1990.
The Girls He Left Behind Him and The Iron Clad Lover
The Girls He Left Behind Him and The Iron Clad Lover er en amerikansk stumfilm fra 1910.
Handling
Jack begynner deretter å mimre over de forskjellige kvinnene i livet hans, og hans interaksjoner med hver av dem. Deriblant Betty, Kate, Tootsie, Elizabeth, Clara, Jeanette og Helen.
Veglova
Lov om vegar (korttittel veglova) er en norsk lov vedtatt 21. juni 1963. Den har som formål å trygge planlegging, bygging, vedlikehold og drift av offentlige og private veier, slik at trafikken på dem kan gå på en måte som trafikantene og samfunnet til enhver tid kan være tjente med.
Trond Bjørndal
Trond Bjørndal (født 9. oktober 1969) er en norsk fotballtrener og tidligere spiller.
Veglova
Loven forbyr skading av offentlig vei. Det er også forbudt å la dyr beite på inngjerdet offentlig vei eller å binde dyr slik at de kan komme inn på offentlig vei.
Trond Bjørndal
Bjørndal er fra Frekhaug, og startet karrieren i IL Kvernbit, og spilte senere for Åsane Fotball og Bryne FK. Han gikk til FK Haugesund i 1997, og spilte i eliteserien i 1997 og 1998. Foran 2000-sesongen forlot han Haugesund til fordel for danske Vejle BK, etter å ha vært på prøvespill for engelske Sheffield United. Foran 2004-sesongen ble Bjørndal ansatt som trener for Åsane, med Håkon Østevold som assistenstrener. Bjørndal ble bare i ett år og ble ansatt som assistenttrener for Magnus Johansson i Løv-Ham foran 2005-sesongen. Ett år senere forlot Johansson klubben og Bjørndal ble forfremmet til hovedtrener. Løv-Ham overlevde kampen mot nedrykk, men Bjørndal sa opp stillingen etter sesongslutt. Kort tid etter ble Bjørndal ansatt som sportsdirektør i Åsane.
Veglova
En offentlig vei er i henhold til loven en vei eller gate som er åpen for allmenn ferdsel og som blir holdt ved like av staten, en fylkeskommune eller en kommune. Alle andre veier eller gater blir i loven regnet som private.
Eredivisie 1996–1997
Eredivisie 1996–1997 (norsk: Æresdivisjonen), eliteserien i fotball i Nederland, for sesongen 1996/1997 ble spilt av 18 lag. Laget PSV Eindhoven vant serien.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Victoria Wright
Victoria Wright (født 1. mai 1974) er en fransk badmintonspiller.
Hun representerte Frankrike under Sommer-OL 2004 i Athen, der hun ble utslått i første runde i mixed double.
Klemet Anders Buljo
Klemet Anders Buljo (født 1966) norsk musiker og produsent av samisk bakgrunn.
Han har lenge vært aktiv i kulturlivet i Kautokeino, blant annet med eget produksjonsstudio. Han har vært kapellmester i Sámi Grand Prix, og medlem av bandet Orbina. Buljo har vært med på å drive Samisk påskefestival. Sammen med Marit Hætta Øverli utgjør han Duo Maret, som driver med folk-pop og joik. Duoen har blant annet hatt omfattende turnevirksomhet der de særlig opptrer på skoler i hele Norge. Duoen ble tildelt Finnmark fylkes kulturpris i 2018.
Han er medforfatter av Trollstilt (Gyldendal, 1998), en lærebok i tradisjonsmusikk.
Buljo er utdannet ved Agder musikkonservatorium.
Øst-Alpene
Øst-Alpene betegner vanligvis de delene av Alpene som ligger øst for linjen Bodensjøen–Rhinen–Splügenpasset–Comosjøen. Sveits, Italia, Liechtenstein, Østerrike, Tyskland og Slovenia har andeler av Øst-Alpene. Avgrensningen er nokså vilkårlig, noe som også blir tydelig av at man i Italia bare refererer til delene øst for Brennerpasset som «Øst-Alpene» (resp. Alpi Orientali). Øst-Alpene kan på grunnlag av geologiske og geomorfologiske forhold videre inndeles i De nordlige kalkalper, Sentral-Alpene og De sydlige kalkalper.
Øst-Alpenes eneste fjelltopp over 4000 moh er Piz Bernina (4049 moh.). De er dermed noe lavere enn Vest-Alpene (som når 4808 moh. i Mont Blanc), men gjennomgående bredere (opptil 250 km) enn disse. Øst-Alpene består av en rekke fjellkjeder som strekker seg i vest–østlig retning og som adskilles av flere større elveløp (Inn, Salzach, Enns; Rienz, Drau, Mur). Dalene på tvers av denne hovedretningen (dvs. mot nord eller syd) er stort sett forholdsvis korte, trange og bratte.
I øst deler de forskjellige fjellkjedene seg vifteformet opp: De nordlige kalkalper bøyer av mot nord, der de nesten møter Böhmerwald. Sentral-Alpenes hovedkam bøyer av mot nordøst i retning av Karpatene. En del mindre kjeder med bl.a. Fischbach-Alpene slutter i det ungarske slettelandet (Det pannoniske bekken) i øst, mens De sydlige kalkalper vender seg mot syd og fortsetter i de Dinariske alper og deres karstplatåer.
Morten Næss
Morten Næss (født 29. juni 1967) er en norsk tidligere friidrettsutøver som drev med lengdehopp og tresteg. Han representerte Sørild FIK og seinere IK Tjalve. Hans personlige rekord i lengde er 7,81 meter, noe som plasserer ham på 6.-plass på norgesstatistikken gjennom alle tider. Rekorden ble satt 30. mai 1991 i Jessheim. Hans personlige rekord i tresteg er 16,05 meter, noe som plasserer ham på 7.-plass på norgesstatistikken gjennom alle tider. Rekorden ble satt 3. august 1991 på Fana stadion.
Olofsborg
Olofsborg (finsk Olavinlinna) er en festning i byen Nyslott i Øst-Finland, anlagt i 1475. Erik Axelsson (Tott) var festningens byggherre, og i senmiddelalderen var festningen et strategisk viktig forsvarsanlegg ved Finlands daværende østgrense. I krigene mellom Sverige og Russland var festningen et viktig støttepunkt. Den er restaurert, og er nå nasjonalminnesmerke. Det arrangeres en årlig operafestival i borgen.
Kattusseqatigiit
Attaviittut Kattusseqatigiit (oversatt fra grønlandsk: «De uavhengiges forbund», dansk: Kandidatforbundet ) var et politisk parti på Grønland. Partiet hadde ikke noen fastlagt ideologi, men ble ofte beskrevet som sentrum–høyreorientert. Partiet var representert i Grønlands landsting mellom 1995 og 2013.
Olofsborg
Slottets eldste historie
Festningen ble anlagt på holmen Kyrönsaari i Kyrönsalmisundet i Savolax, og ble kalt Sankt Olofs borg. Slottsherren på Viborg Erik Axelsson (Tott), bygde først en borg i tre i 1475 og i 1477 i stein. Borgen ble bygget som et vern for Savolax mot russerne. Da freden i Nöteborg ble avtalt mellom Sverige og Russland i 1323, var holmen og sundet russiske besittelser. Strategisk sett var det viktig å befeste dette området for å hindre russiske plyndringstokt i området rundt Savolax. Fra Erik Axelsson og hans brors Lars Axelssons tid står ennå de tre eldste tårnene; Kyrktornet, Klocktornet og det eldste tårnet Sankt Eriks torn.
Kattusseqatigiit
Kattusseqatigiit oppstod foran kommunestyrevalgene på Grønland i 1993. Organisasjonen ble imidlertid ikke registrert som et politisk parti før 2005. I 1999 fikk partiet sitt klare gjennombrudd. Partiet tok i begynnelsen form av en protestbevegelse, men førte etterhånden en moderat og næringsorientert politikk. Partiet har spesielt viet fiskeriet mye oppmerksomhet. Anthon Frederiksen var formann i mesteparten av partiets levetid. Partiet hadde størst tilslutning rundt Diskobukten, hvor Frederiksen var borgermester i Ilulissat kommune 2001–2008. I perioden 2009–2013 inngikk Kattusseqatigiit sammen med Inuit Ataqatigiit og Demokraatit i Kuupik Kleists regjering, hvor Anthon Frederiksen var innenriksminister.
Olofsborg
Forsterkning i Vasasønnenes tid
Under Erik XIVs, Johan III av Sverige og Karl IX av Sveriges styre ble slottet forsterket og ombygget. I perioden 1560–1562 ble det såkalte Tjocka tornet oppført. I Johan IIIs tid var opp mot 300 mann stasjonert i borgen. Da Sverige ekspanderte mot Russland på 1600-tallet, tapte slottet sin viktige stilling som grensefestning.
Gustav II Adolf besøker Olofsborg
I den tiden Sverige og Finland var samme rike, var Gustav II Adolf den eneste kongen som besøkte Olofsborg. Det var vinteren 1622; kongen var på vei til Stockholm fra krigsskueplassen i Polen, som også betød besøk i blant annet Viborg og Torneå. Kongens bror Karl Filip besøkte slottet ni år tidigere, etter forhandlinger med byen Novgorod, som stod under svensk beskyttelse, i Viborg 1612–1613. Karl Filip var Novgorods kandidat til tsar av Russland.
Kattusseqatigiit
Kattusseqatigiit mistet sin representasjon i Landstinget ved valget i 2013. Partiet besluttet ikke å stille liste ved valget i 2014. Anthon Frederiksen fastlo at partiet var under avvikling, men at representantene i kommunestyrene ville fortsette sitt arbeid ut valgperioden. Hovedstyret har ønsket å gå samlet inn i et annet parti. Frederiksen meldte deretter overgang til Hans Enoksens nye parti, Partii Naleraq.
Nikolaos Andrikopoulos
Idrettskarrière
Andrikopoulos deltok i U18-balkanmesterskapet i friidrett 2014, og vant der tresteg. Samme år fikk han bronse i tresteg under det greske U23-mesterskapet i friidrett, og han vant tresteg under det greske juniormesterskapet. Han fikk bronse i tresteg under U20-balkanmesterskapet i friidrett 2014, og han vant det greske U18-mesterskapet. I 2015 kom han på andreplass i tresteg under U20-balkanmesterskapet i friidrett, bak Răzvan Grecu fra Romania.
Han fikk sølv i tresteg under det greske mesterskapet i friidrett 2016, og vant tresteg i U20-balkanmesterskapet og det greske U20-mesterskapet i friidrett samme år. Han deltok i U20-VM i friidrett 2016, men fikk ingen gyldige hopp der. Han avsluttet sesongen med sølv i tresteg under det greske U23-mesterskapet i friidrett. I 2017 ble han nummer fire i tresteg under det greske mesterskapet i friidrett, og i 2018 ble han nummer åtte under det greske mesterskapet i friidrett innendørs og nummer fem utendørs. Under det greske U23-mesterskapet i friidrett 2018 kom han på andreplass i tresteg.
Under det greske mesterskapet i friidrett innendørs 2019 ble han nummer sju i tresteg. Utendørs fikk han sølv i det greske U23-mesterskapet, og han deltok i U23-EM i friidrett 2019, men nådde ikke finalerunden der. Han ble nummer fem i tresteg under det greske mesterskapet i friidrett 2019. I 2020 ble han nummer tre under det greske mesterskapet i friidrett innendørs og nummer fire under det greske mesterskapet i friidrett utendørs.
Han satte ny personlig rekord i tresteg innendørs med 16,36 meter under det greske innendørsmesterskapet i 2021, der han kom på andreplass. Denne forbedret han til 19,39 meter da han kom på andreplass under Balkanmesterskapet i friidrett innendørs 2021. Han deltok i EM i friidrett innendørs 2021, og fikk 13. beste resultat i kvalifiseringen, men nådde ikke finalerunden. I juni 2021 vant han tresteg under det greske mesterskapet i friidrett og under Balkanmesterskapet i friidrett 2021, der han satte ny personlig rekord med 16,73 meter. Under det greske mesterskapet innendørs 2022 ble han nummer tre i tresteg, og under Balkanmesterskapet i friidrett innendørs 2022 ble han nummer to. Han kom på 12.-plass under VM i friidrett innendørs 2022. Han vant tresteg under Balkanmesterskapet i friidrett 2022, og han kom på andreplass under det greske mesterskapet i friidrett 2022. Under VM i friidrett 2022 ble han nummer 19.
I 2023 ble han nummer to i tresteg under det greske innendørsmesterskapet i friidrett. Han ble tatt ut til å delta i EM i friidrett innendørs 2023, og fikk der sølv i tresteg bak Pedro Pichardo.
Tanner Hall
Tanner Hall (født 26. oktober 1983 i Kalispell i Montana) er en amerikansk jibber.
I 2006 vant han X Games. Han har blant annet blitt kåret til «skier of the year» flere ganger. Han vil også komme ut med nye skifilm 1. august 2011 som heter Retallack : The Movie. Tanner Hall var også god venn med C. R. Johnson som døde for noen år siden i en skiulykke.
SS «Flying Enterprise»
SS «Flying Enterprise» var et skip av C1-B-typen bygget i 1944 i USA. Det ble opprinnelig døpt «Cape Kumakari» og gjorde konvoitjeneste under annen verdenskrig.
I 1947 ble fartøyet solgt til det amerikanske rederiet Isbrandtsen Company, hvor navnet ble endret til «Flying Enterprise». Det gjorde herefter tjeneste på den nordlige del av Atlanterhavet de følgende fem år som alminnelig fraktskip.
Da skipet i desember 1951 forlot Hamburg med destinasjon New York, ble der medbrakt en last bestående av biler, råjern, en ukjent mengde av kontanter, samt ubekreftet fem tonns radioaktive materialer til anvendelse på den første amerikanske atomdrevne undervannsbåten USS «Nautilus».
Tidligere var alle skip naglet, men den nye og hurtige teknikk under annen verdenskrig var sveisede skip. Liberty-klassen var således også sveisede. Imidlertid viste det seg at de især på skrogets midte hadde et problem med sveisingen. «Flying Enterprise» var ingen unntagelse. Således oppdaget man den 28. desember i meget hard sjø og ca. 300 sjømil fra England begynnende revner i skroget, umiddelbart akter for overbygningen. Besetningen foretok midlertidige reparasjoner, hvoretter man forsøkte å fortsette seilasen.
Den neste morgen begynte skipet å krenge kraftig med en slagside på 45°, hvoretter det ble besluttet å forlate skipet. Nødsignaler ble avsendt og det amerikanske troppetransportskipet «General A.W. Greely» og det amerikanske dampskipet «Southland» reagerte og kom til unnsetning. Besetning og passasjerer ble evakuert og reddet, dog med tap av et enkelt menneskeliv. Skipets kaptein, den danskfødte Kurt Carlsen, valgte å bli ombord. Han nektet å forlate skipet før det enten sank eller var blitt buksert til en sikker havn.
Den engelske slepebåten «Turmoil» ankom den 3. januar og flere forsøk ble gjort for å etablere et slep – men uten resultat. Neste dag, den 4. januar, fikk Carlsen selskap av slepebåtens styrmann Kenneth Dancy, og sammen fikk de etablert et slep og påbegynte buksering med England som destinasjon. På dette tidspunkt var slagsiden på skipet mellom 60 og 65°. Bukseringen var en suksess, inntil 41 nautiske mil (76 km) fra den engelske byen Falmouth. På dette tidspunkt røk slepetauet. Der ble gjort flere forsøk på å gjenetablere forbindelse med slepebåten, men alle uten resultat. Krengningen var nå omkring 80°, og skipet lå så lavt i vannet at Carlsen og Dancy så seg nødt til å forlate skipet, som sank den 10. januar 1952.
Like siden har det vært mangfoldige spekulasjoner over hvorfor kapteinen holdt ut så lenge. Det har blant annet vært teorier om at lasten inneholdt stats- eller militærhemmelige saker.
Det er kommet frem at skipet var lastet med Zirkonium – et metall som tyskerne kunne utvinne under annen verdenskrig. Det skulle benyttes som en del av en brenselcelle i atomreaktoren i den atomdrevne undervannsbåten USS «Nautilus».
I 2002, 50 år etter forliset, var en privat ekspedisjon nede ved vraket. Den kunne konstatere at der var et hull i siden av skroget, samt at den hemmelige lasten var blitt fjernet.
Ivan Rebroff
Ivan Rebroff, egentlig Hans-Rolf Rippert (født 31. juli 1931 i Berlin-Spandau, død 27. februar 2008 i Frankfurt am Main) var en tysk sanger med en ekstraordinær stemme som favnet fire og en halv oktaver. Etter eget utsagn var han av russisk opprinnelse, men det er ikke bekreftet.
Rebroff betegnet seg selv som internasjonal, en "forbindelse mellom øst og vest" og bodde på øya Skopelos i Hellas. Han giftet seg aldri og var mot slutten av sitt liv gresk statsborger.
Han var berømt for å synge russiske folkeviser, men sang også operaer, lett klassisk musikk og folkeviser fra mange andre land. Han holdt mer enn 6000 konserter i sin karriere, inkludert to år fra 1968 av som Tevje i Spelemann på taket i Théâtre Marigny i Paris.
Ifølge IMDb var han 196 cm høy.
Pseudonym
Navnet Rebroff stammer fra russisk ребро (rebro) som er oversettelsen til tysk Rippe. Ivan er russisk for Hans. Tilpasset sitt pseudonym bar han et stort skjegg og dessuten ofte en russisk pelslue og tilsvarende folkedrakt. Sammen med en liten aksent ble han sett på som en man tenkte seg som en ekte russer. Slik skapte han sitt image i show-business.
Aleš Razým
Aleš Razým (født 19. august 1986 i Plzeň) er en tsjekkisk langrennsløper. Han bor i Tsjotikov og representerer skiklubben Dukla Liberec. Razým har sin styrke i sprint og han har en sjetteplass fra sprinten i VM i Liberec i 2009 som beste resultat i VM- og verdenscupsammenheng. Han har per 2. april 2009 et gull fra det tsjekkiske nasjonale mesterskapet og to seire i Slavisk cup.
Razýms beste resultat i et junior-VM er en fjerdeplass på 20 km dobbel jaktstart fra Rovaniemi i 2005. Han debuterte i verdenscupen på 15 km fristil i Nové Město i sesongen 2004/05. Razým tok sine første verdenscuppoeng i sesongen 2007/08 med en 23.-plass på sprint klassisk i Kuusamo. I sesongen etter forbedret han sin personlige bestenotering i verdenscupen til en 11.-plass, og det resultatet oppnådde han på fristilsprinten i Davos. I VM i Liberec, altså i hjemlandet, tok han overraskende en sjetteplass på sprinten i fristil.
Kalk-Alpene
Kalk-Alpene er Alpenes ytre fjellkjeder, som for en stor del består av kalkstein. Geografisk danner de ikke noen sammenhengende enhet, men er tre adskilte områder:
Tom Aage Aarnes
Tom Aage Aarnes (født 25. januar 1977 i Oslo) er en norsk tidligere skihopper som representerte Eidsvoll Idrettsforening.
Aarnes debuterte i verdenscupen 17. januar 1998 i Zakopane. Hans eneste verdenscuppoeng er fra Lillehammer samme år der han ble nr. 23 i den store bakken. Han var den første skihopper som hoppet over 200 meter på norsk jord, da han hoppet 204 meter i skiflygningsbakken i Vikersund i februar 2000.
I 2002 ble Aarnes utestengt fra all idrett i 2 år etter å ha testet positivt på amfetamin ved en dopingkontroll i forbindelse et skirenn på plast i september 2001.
Termitonannini
Termitonannini er en gruppe (stamme) av biller som hører til familien kortvinger.
Utseende
Små, blanke, avlangt dråpeformede kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.
Levevis
Disse små billene lever sammen med termitter i undergruppen Nasutitermitinae (Termitidae) i tuene deres.
Barndom (andre betydninger)
Barndom kan referere til:
Mix Anker
Hun var datter av pastor Frits Bojsen, en av N.F.S. Grundtvigs nærmeste venner og disipler. Hun ble forlovet med den norske studenten Herman Anker i 1861, og etter bryllupet i 1864 reiste de til Hamar for (sammen med Olaus Arvesen) å grunnlegge Sagatun Folkehøyskole. Denne ble et viktig sentrum for skandinavisk samfølelse og folkelig og religiøst åndsliv, og Mix Anker spilte en viktig rolle i dette.
Bjørnstjerne Bjørnson sa om henne i talen ved avdekkingen av bautaen over Mix og Herman Anker ved Sagatun: "Om jeg idag kunne male et billede av opplysningenes engel, ikke vitenskapens, den er strengere, den har det attiske ved seg – men den opplysningens engel som er formidlingen mellom vitenskapen og livet, dens kvinnelige del, den som går til fantasien og hjertet og som ut fra disse skaper karakter, den lysende engel med de fakkelbærende øyne – jeg tok henne. Aldri har jeg sett noe fagrere."
Fra 1873 drev Arvesen folkehøyskolen på egen hånd, men Mix Anker fortsatte å øve innflytelse på norsk åndsliv. Hun var nær venn med flere sentrale Venstre-politikere som Wollert Konow (SB), Viggo Ullmann, Vilhelm Wexelsen og kanskje spesielt Johan Castberg, og sistnevnte ble også gift med hennes eldste datter Karen i 1892.
John O’Hara
John O'Hara (født 7. februar 1946 i Jersey City i New Jersey i USA) er en amerikansk katolsk prelat og emeritert hjelpebiskop i New York.
Prest
John O'Hara tok først en bachelorgrad i engelsk og arbeidet som radioreporter i fire år. Han begynte så ved St. Joseph's Seminary i Yonkers og ble ordinert av erkebiskop John Joseph O’Connor til prest for erkebispedømmet New York den 1. desember 1984. John O'Hara var så sjelesørger i en rekke menigheter, og ble utnevnt til direktør for strategisk planlegging av menighetsstrukturer i erkebispedømmet i 2013.
Hjelpebiskop i New York
Den 14. juni 2014 utnevnte pave Frans ham til titulærbiskop av Ath Truim og hjelpebiskop i New York. Erkebiskopen av New York, kardinal Timothy Dolan, bisprviet ham sammen med to andre som ble utnevnt til hjelpebiskoper på samme tid, Peter Byrne og John Jenik, den 4. august samme år. Medkonsekratorer var New Yorks hjelpebiskoper Dominick John Lagonegro og Gerald Thomas Walsh.
Den 7. april 2021 innvilget pave Frans biskop John O'Haras alderbetingede fratreden.[2]
Episkopalgenealogi
Hans episkopalgenealogi er: